ປະທານປະເທດ ເຈີ່ນດ້າຍກວາງ ຕ້ອນຮັບປະທານກຸ່ມບໍລິສັດ Wordvision Kevin Jenkins
ທ່ານປະທານປະເທດ ເຈີ່ນດ້າຍກວາງ ແລະ ທ່ານ ປະທານອົງການວິໄສທັດໂລກ (World Vision Internetionl ) Kevin Jenkins
ຕອນບ່າຍວັນທີ 28/9, ທີ່ສຳນັກງານປະທານປະເທດ, ທ່ານປະທານປະເທດ ເຈີ່ນດ້າຍກວາງ ໄດ້ໃຫ້ການຕ້ອນຮັບປະທານອົງການວິໄສທັດໂລກ (World Vision Internetionl) Kevin Jenkins, ພວມມີການຢ້ຽມຢາມ ແລະ ເຮັດວຽກຢູ່ ຫວຽດນາມ. ທ່ານປະທານປະເທດ ເຈີ່ນດ້າຍກວາງ ເນັ້ນໜັກບັນດາໂຄງການ, ແຜນການຂອງອົງການ ວິໄສທັດໂລກ ຢູ່ ຫວຽດນາມ ບໍ່ພຽງແຕ່ປະກອບສ່ວນຕັ້ງໜ້າເຂົ້າພາລະກິດລົບລ້າງຄວາມອຶດຫິວຫລຸດຜ່ອນຄວາມທຸກຍາກຂອງ ຫວຽດນາມ ເທົ່ານັ້ນ ຫາກຍັງແນະນຳວິທີ, ການສຳພັດໃໝ່ມີລັກສະນະສັງລວມ ແລະ ຍືນຍົງພິເສດໃນການເບິ່ງແຍງດູແລໃຫ້ເດັກຢ່າງຮອບດ້ານ, ຍົກສູງສະຕິ ແລະ ສົ່ງເສີມການເຂົ້າຮ່ວມການເຄື່ອນໄຫວວົງຄະນະຍາດຂອງແມ່ຍິງ ແລະ ຊາວຊົນເຜົ່າສ່ວນໜ້ອຍຢູ່ບັນດາເຂດປະສົບກັບຄວາມຫຍຸ້ງຍາກຂອງ ຫວຽດນາມ ອີກດ້ວຍ.
ສ່ວນທ່ານ Kevin Jenkinsໃຫ້ຄຳໝັ້ນສັນຍາວ່າ: ອົງການ ວິໄສທັດໂລກ ສົມທົບກັບລັດຖະບານ ຫວຽດນາມ ພ້ອມກັນປະຕິບັດເປົ້າໝາຍສະຫັດສະວັດ ແລະ ພັດທະນາແບບຍືນຍົງຢູ່ ຫວຽດນາມ , ພິເສດແມ່ນໃນການລົບລ້າງຄວາມອຶດຫິວ, ຫລຸດຜ່ອນຄວາມທຸກຍາກ. ພ້ອມທັງຢັ້ງຢືນຈະສືບຕໍ່ໜູນຊ່ວຍ ຫວຽດນາມ ໃນການພັດທະນາສາທາລະນະສຸກ, ການສຶກສາ ແລະ ບຳລຸງສ້າງ ແລະ ຕ້ານການປ່ຽນແປງຂອງດິນຟ້າອາກາດ. ຜ່ານນັ້ນ, ສືບຕໍ່ປະກອບສ່ວນເຂົ້າໃນການພັດທະນາລວມຂອງ ຫວຽດນາມ.
(ແຫຼ່ງຄັດຈາກ VOV)